เวิลด์แบงก์คาดจีดีพีไทยปี55โต4.5%
เวิลด์แบงก์คาด จีดีพี ไทย ปี 55 โต 4.5% ปี 56 แตะ 5% เตือน รับมือเศรษฐกิจโลกชะลอตัว
23 พ.ค. 2555

เวิลด์แบงก์คาด จีดีพี ไทย ปี 55 โต 4.5% ปี 56 แตะ 5% เตือน รับมือเศรษฐกิจโลกชะลอตัว
นางกิริฎา เภาพิจิตร นักเศรษฐศาสตร์อาวุโส ประจำเอเชียตะวันออกเฉียงใต้ ธนาคารโลก(เวิลด์แบงก์) เปิดเผยว่า เวิลด์แบงก์ ได้ประมาณการขยายตัวเศรษฐกิจของไทยในปี 55 ที่ระดับ 4.5% ภายใต้แรงกดดันที่เศรษฐกิจไทยยังต้องเผชิญกับความท้าทาย จากการชะลอตัวของเศรษฐกิจโลก ที่อาจกระทบภาคส่งออกในปีนี้ อย่างไรก็ตามมั่นใจว่าฐานะการคลังของไทยยังมั่นคงเพียงพอ แต่ทั้งนี้ต้องให้ความสำคัญกับการเพิ่มประสิทธิภาพ ความสามารถในการส่งออก
"คาดว่ารายได้ภาครัฐบาลในปี 55 จะอยู่ที่ 16.8% ของผลผลิตมวลรวมในประเทศ(จีดีพี) รายจ่ายอยู่ที่ 22.8% ของจีดีพี ขณะที่ดุลงบประมาณของรัฐบาลอยู่ที่ 6% ของจีดีพี หนี้สาธารณะอยู่ที่ 41.7% ของจีดีพี " นางกิริฏา กล่าว ขณะที่เศรษฐกิจไทยปี 56 เวิลด์แบงก์คาดว่าจะเติบโต 5% รายได้รัฐบาลอยู่ที่ 15.8% ของจีดีพี รายจ่าย 23.3%ของจีดีพี ดุลงบประมาณขาดดุล 7.5% ของจีดีพี หนี้สาธารณะอยู่ที่ 42.1% ของจีดีพี